Document ID: 32009R1270

KOMISSION ASETUS (EU) N:o 1270/2009,
annettu 21 päivänä joulukuuta 2009,
tiettyjen rehun lisäaineiden pysyvästä hyväksymisestä
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 d artiklan 1 kohdan,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan
sekä katsoo seuraavaa:
(1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.
(2)
Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
(3)
Tämän asetuksen liitteissä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
(4)
Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi nämä hakemukset käsitellään edelleen direktiivin 70/524/ETY 4 artiklan mukaisesti.
(5)
Endo-1,3(4)-beeta-glukanaasientsyymivalmisteen, jota tuottaa Trichoderma reesei (CBS 526.94), käyttö porsaiden ruokinnassa hyväksyttiin väliaikaisesti komission asetuksella (EY) N:o 2374/1998 (3). Kyseisen entsyymivalmisteen käyttö hyväksyttiin ilman määräaikaa broilerien ruokinnassa komission asetuksella (EY) N:o 2036/2005 (4). On toimitettu uusia tietoja, jotka tukevat hakemusta kyseisen entsyymivalmisteen käytön hyväksymiseksi ilman määräaikaa vieroitettujen porsaiden ruokinnassa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö tämän asetuksen liitteen I mukaisesti olisi hyväksyttävä ilman määräaikaa.
(6)
Endo-1,3(4)-beeta-glukanaasi-, jota tuottaa Aspergillus aculeatus (CBS 589.94), endo-1,4-beeta-glukanaasi-, jota tuottaa Trichoderma longibrachiatum (CBS 592.94), alfa-amylaasi-, jota tuottaa Bacillus amyloliquefaciens (DSM 9553), basillolysiini-, jota tuottaa Bacillus amyloliquefaciens (DSM 9554), ja endo-1,4-beeta-ksylanaasi-, jota tuottaa Trichoderma viride (NIBH FERM BP 4842), -entsyymivalmisteen käyttö hyväksyttiin väliaikaisesti porsaiden ruokinnassa komission asetuksella (EY) N:o 2200/2001 (5). Kyseisen entsyymivalmisteen käyttö hyväksyttiin väliaikaisesti lihakalkkunoiden ruokinnassa komission asetuksella (EY) N:o 252/2006 (6). Se hyväksyttiin ilman määräaikaa broilerien ruokinnassa komission asetuksella (EY) N:o 358/2005 (7) ja väliaikaisesti munivien kanojen ruokinnassa komission asetuksella (EY) N:o 1140/2007 (8). On toimitettu uusia tietoja, jotka tukevat hakemusta kyseisen entsyymivalmisteen käytön hyväksymiseksi ilman määräaikaa lihakalkkunoiden ja vieroitettujen porsaiden ruokinnassa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö tämän asetuksen liitteen II mukaisesti olisi hyväksyttävä ilman määräaikaa.
(7)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään liitteen I mukaisen entsyymien ryhmään kuuluvan valmisteen käyttö lisäaineena eläinten ruokinnassa ilman määräaikaa kyseisessä liitteessä vahvistetuin edellytyksin.
2 artikla
Hyväksytään liitteen II mukaisen entsyymien ryhmään kuuluvan valmisteen käyttö lisäaineena eläinten ruokinnassa ilman määräaikaa kyseisessä liitteessä vahvistetuin edellytyksin.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2009.

Labels: 3
17
16
6